CELEX: 62021CN0210
Language: et
Date: 2021-04-02 00:00:00
Title: Kohtuasi C-210/21 P: Ryanair DAC 2. aprillil 2021 esitatud apellatsioonkaebus Üldkohtu (kümnes koda laiendatud koosseisus) 17. veebruari 2021. aasta otsuse peale kohtuasjas T-259/20: Ryanair versus komisjon

26.7.2021   
            
            
               ET
            
            
               Euroopa Liidu Teataja
            
            
               C 297/17
            
         
      Ryanair DAC 2. aprillil 2021 esitatud apellatsioonkaebus Üldkohtu (kümnes koda laiendatud koosseisus) 17. veebruari 2021. aasta otsuse peale kohtuasjas T-259/20: Ryanair versus komisjon
      (Kohtuasi C-210/21 P)
      (2021/C 297/19)
      Kohtumenetluse keel: inglise
      
         Pooled
      
      
         Apellant: Ryanair DAC (esindajad: avocat E. Vahida ja avocat F. C. Laprévote, abogado S. Rating, dikigoros I.-G. Metaxas-Maranghidis ja avocate V. Blanc)
      
         Teised menetlusosalised: Euroopa Komisjon, Prantsuse Vabariik
      
         Apellandi nõuded
      
      Apellant palub Euroopa Kohtul:
      
                  —
               
               
                  tühistada vaidlustatud kohtuotsus;
               
            
                  —
               
               
                  ELTL artiklite 263 ja 264 alusel tühistada komisjoni 31. märtsi 2020. aasta otsus C(2020) 2097 final, mis puudutab riigiabi SA.56765 (2020/N) – Prantsusmaa – COVID-19 – Lennundusmaksude tasumise peatamine liinilennuettevõtjatel, ja
               
            
                  —
               
               
                  jätta komisjoni kohtukulud tema enda kanda ja mõista komisjonilt välja Ryanairi kohtukulud, samuti jätta menetlusse astujate kohtukulud esimeses kohtuastmes ja apellatsioonimenetluses (olemasolu korral) nende endi kanda;
               
            teise võimalusena:
      
                  —
               
               
                  tühistada vaidlustatud kohtuotsus;
               
            
                  —
               
               
                  saata asi tagasi Üldkohtusse uuesti läbivaatamiseks, ja
               
            
                  —
               
               
                  jätta esimese kohtuastme ja apellatsiooniastme kohtukulude üle otsustamine edaspidiseks.
               
            
         Väited ja peamised argumendid
      
      Apellatsioonkaebuse põhjendamiseks esitab apellant viis väidet.
      Esiteks rikkus Üldkohus Euroopa Liidu õigust, kuna ta lükkas tagasi apellandi väite, et põhjendamatult on rikutud diskrimineerimiskeelu põhimõtet.
      Teiseks rikkus Üldkohus seoses apellandi väitega teenuste vaba liikumise kohta õigusnormi ja moonutas asjaolusid.
      Kolmandaks rikkus Üldkohus õigusnormi, kui ta ELTL artikli 107 lõike 2 punkti b alusel hindas abi proportsionaalsust, võrreldes kahju suurusega.
      Neljandaks rikkus Üldkohus õigusnormi ja moonutas asjaolusid seoses sellega, et komisjon ei esitanud põhjendusi.
      Viiendaks rikkus Üldkohus õigusnormi ja moonutas asjaolusid seoses sellega, et komisjon ei alustanud ametlikku uurimismenetlust.